laion/Wikipedia-Exotic huggingface dataset:
וויבודינה נובי סאד (כדורסל)

וויבודינה סרביהגאז נובי סאד (בסרבית: КК Раднички Србијагас Нови Сад) היא קבוצת כדורסל סרבית מהעיר נובי סאד בצפון סרביה. המתמודדת בליגת העל הסרבית. הקבוצה הוקמה בשנת 1948, ובעונת 1961/92 העפילה לליגה השנייה. בשנת 1970 עברה לשחק באולם נובקבל. בעונת 1974/75 החלה להשתתף בליגת העל היוגוסלבית. אך ירדה חזרה לליגה השנייה לאחר עונה אחת בלבד. בשנת 1980 החלה הקבוצה לשחק במרכז ספנס החדש, המכיל 11,500 מקומות ישיבה. בעונת 1988/89 חזרה לליגת העל ותפסה מקום בצמרת. בעונת 1994/95 ירדה הקבוצה שוב לליגה השנייה וחזרה לאחר עונה אחת. בסוף שנות ה-90 החלו בעיות כלכליות בקבוצה והיא התמזגה עם מספר קבוצות כדי לשרוד בליגה הראשונה. בשנת 2000, כשהקבוצה שיחקה בליגה השנייה, התחלף צוות הניהול והקבוצה יצאה לדרך חדשה. במקביל נחתם הסכם חסות על ענקית הנפט "סרביהגאז". והקבוצה חזרה מהר מאוד לליגת העל ולצמרת הליגה הסרבית. בעונת 2002/03 סיימה במקום השמיני והגיעה עד לחצי גמר הגביע. בעונת 2003/04 סיימה במקום שלישי וגם לחצי גמר הגביע והודחה על ידי הכוכב האדום בלגרד. כמו כן, השתתפה הקבוצה במסגרת הליגה האדריאטית בעונות 2005/06, 2007/08, 2008/09. החל מעונת 1990/91 משתתפת הקבוצה במסגרת האירופאית. המפגש הראשון בתולדותיה היה מול קבוצת קאנטו מאיטליה בגביע קוראץ'. בהמשך השתתפה גם ביורוצ'לנג' ויורוקאפ. השלב הכי גבוה שהגיעה אליו הקבוצה, היה שמינית גמר היורוצ'לנג' בו הודחה על ידי קבוצת אוניקס קאזאן מרוסיה. הכינוי של הקבוצה הוא "חגבים" (Grasshoppers), והיא מארחת בהיכל הגדול של מרכז ספנס המכיל 8,000 מקומות ישיבה. סרביה דראגן לוקובסקי סרביה מילאן גורוביץ' סרביה סטרחינה מילושביץ' סרביה איבן פאוניץ' סרביה מילאן פבקוביץ' סרביה מילנקו טפיץ' סרביה סדומיר ויטקובץ' בוסניה והרצגובינה פליקס קויאדינוביץ' מונטנגרו ולדימיר גלובוביץ' ארצות הברית וונטיגו קאמינגס הונגריה אישטוואן נמט מדיה וקבצים בנושא וויבודינה נובי סאד בוויקישיתוף
אנחה

אנחה (וכן גניחה או אנקה) היא נשיפה קולנית של אוויר מהפה או מהאף המשמשת בני אדם להעברת רגשות. קודם לה בדרך כלל שאיפה עמוקה. לעיתים הרגש המופגן שלילי כמו במקרים של חוסר שביעות רצון, ולעיתים הוא חיובי כמו במקרים של הקלה לאחר שמצב שלילי הסתיים או נמנע או במהלך קיום יחסי מין. גם תפילות משלבות לעיתים אנחות, לדוגמה בכל נדרי בנוסח אשכנז או תרועת השברים בתקיעת שופר. לעיתים מתייחסים לאנחה כמנגנון אתחול למערכת הנשימה, למשל ביוגה, מה שנתמך גם על ידי מחקרים מדעיים. היות שמדובר בביטוי קולי משולל איות, ייצוגו הטקסטואלי בהתכתבויות באינטרנט, בספרי קומיקס וכדומה משתמש במילה 'אנחה' עצמה, או בין סוגריים '(אנחה)' או בין כוכביות '*אנחה*'. למשל במשפט: 'שוב פספסתי את ההרשמה. *אנחה*'. כמו כן היא מיוצגת לעיתים במילת הקריאה האונומטופאית אח! כביטוי של כאב או רווחה. מחקרים מדעיים מראים כי תינוקות נאנחים אחרי 5-10 נשימות, מה שמסייע לשיפור רקמת הריאה שלהם וכן לפיתוח של קצב נשימה רגיל. גם אצל בעלי חיים כמו קופים, כלבים או סוסים יש ביטוי לפעולה זו. https://www.abc.net.au/science/articles/2010/05/11/2895904.htm
סולטאן (תרנגול)

סולטאן הוא גזע תרנגול מבוית. מקור השם, כפי הנראה, הוא מן הניצוי המפותח של ראשו, המזכיר טורבן של סולטאן. במקור, גידולו העיקרי היה בטורקיה תחת השם "עוף הסולטאן". בשנת 1854 הופיע באנגליה, וב-1874 התקבל באופן רשמי כגזע בתקן האמריקאי לעופות. מראו ססגוני ביותר והוא מתפאר בניצוי מרשים. ישנם שלושה מופעי צבעים לגזע: לבן, כחול ושחור. המופע הלבן הוא הנפוץ ביותר. לגזע אין כיום שימוש תעשייתי והוא משמש בעיקר כעוף נוי לגידול ביתי ולהצגה בתערוכות. מדיה וקבצים בנושא סולטאן בוויקישיתוף ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
דאן

האם התכוונתם ל... דאן – שיטת דירוג ביפן כפר דאן – כפר פלסטיני בצפון השומרון אישים בשם זה: ג'ון דאן – משורר אנגלי ריצ'רד דאן – כדורגלן אירי דן (פירושונים)
מדליות באולימפיאדת מוסקבה (1980)

במהלך אולימפיאדת מוסקבה (1980) חילק הוועד האולימפי הבינלאומי 631 מדליות, מהן 204 מדליות זהב, 204 מדליות כסף ו-223 מדליות ארד. מארחת המשחקים, ברית המועצות, גרפה את המספר הגבוה ביותר של מדליות. הייתה זו הפעם החמישית שברית המועצות ניצבת בראש טבלת המדליות, והשלישית ברציפות. ההישג - 195, מהן 80 מדליות זהב - הוא ההישג הגבוה ביותר שלה. ספורטאים מ-36 מבין 80 המדינות שהשתתפו במשחקים זכו במדליות. עבור שלוש מדינות, הייתה זו זכייה ראשונה: זימבבואה (מדליית זהב בהוקי שדה), טנזניה (שתי מדליות כסף באתלטיקה) וגיאנה (מדליית ארד באיגרוף). מדיה וקבצים בנושא מדליות באולימפיאדת מוסקבה בוויקישיתוף
ברונסקי ביט

ברונסקי ביט (באנגלית: Bronski Beat) הייתה שלישיית סינת'-פופ בריטית שזכתה להצלחה באמצע שנות השמונים, במיוחד עם הלהיט משנת 1984, ‏Smalltown Boy. בשיא הצלחתה, כללה הלהקה את הזמר ג'ימי סאמרוויל ונגני הקלידים, סטיב ברונסקי ולארי סטיינבאכק. שלושתם, הומוסקסואלים מוצהרים ושיריהם אף עסקו בנטייתם המינית ונושאים שהם בלב מאבקי הקהילה הגאה. ברונסקי ביט הוקמה ב-1983 על ידי ג'ימי סאמרוויל, לארי סטיינבאכק (Larry Steinbachek) וסטיב ברונסקי (Steve Bronski) אשר גם נושא את שם הלהקה. הלהקה הוחתמה ב-1984 בחברת התקליטים לונדון רקורדס וזאת לאחר מספר מצומצם של הופעות. הסינגל הראשון של הלהקה היה "Smalltown Boy", שנכלל באלבום "The Age of Consent" שפירושו בעברית גיל ההסכמה, ומתייחס לגיל ההסכמה הנחשב חוקי ליחסי מין הומוסקסואלים. השיר, "Smalltown Boy" לו נלווה קליפ, מתאר כיצד נער נאלץ לעזוב את ביתו בשל הומופוביה וחוסר הבנה מצד סובביו ומשפחתו. הסינגל, שהפך למזוהה מאוד עם הקהילה הגאה, הגיע למקום שלישי במצעד בבריטניה וזכה להצלחה גם ברחבי אירופה. שיר מצליח נוסף מן האלבום היה "Why?" העוסק בדעות קדומות נגד הומוסקסואלים. הסינגל השלישי של הלהקה הוא "It Ain't Necessarily So", גרסת כיסוי לשירו הנודע של ג'ורג' גרשווין מתוך המחזמר פורגי ובס. להקת ברונסקי ביט פעלה יחד עם סאמרוויל בין 1983 - 1985, במהלכן אף שיתפה פעולה עם מארק אלמונד כשיצרו יחד גרסת כיסוי לשיר של דונה סאמר "I Feel Love". בשנת 1984 הופיעה הלהקה באירוע התרמה של ארגון הלסביות וההומואים למען הכורים. ב-1985 החליט סאמרוויל לפרוש מן הלהקה כשזמן קצר לאחר מכן הוא ייסד את הקומיונרדס עם ידידו ריצ'רד קולז ובהמשך יצא גם לקריירת סולו עצמאית. על אף פרישתו של סאמרוויל, החליטו השניים הנותרים להמשיך את עשייתם המוזיקלית ולצרף לשורותיהם סולן חדש, ג'ון פוסטר ("ג'ון ג'ון"). הסינגל הראשון שלהם יחד, "Hit That Perfect Beat", שנכלל לאחר מכן באלבום "Truthdare Doubledare" מ-1986, זכה להצלחה בבריטניה ואוסטרליה. סינגל נוסף היה "C'mon C'mon". אבל הלהקה לא שחזרה את הישגי העבר וב-1987 פוסטר אף הוא עזב את הלהקה. ב-1988 הצטרף סולן חדש ללהקה, ג'ונתן הלייר (Jonathan Hellyer). הגם שלא זכו להצלחה כבעבר, ברונסקי ביט המשיכו לפעול ובשנת 1995 אף שחררו את תקליט האולפן השלישי של הלהקה, Rainbow Nation. מדיה וקבצים בנושא ברונסקי ביט בוויקישיתוף ברונסקי ביט, ברשת החברתית פייסבוק ברונסקי ביט, סרטונים בערוץ היוטיוב ברונסקי ביט, במסד הנתונים הקולנועיים IMDb (באנגלית) ברונסקי ביט, באתר אפל מיוזיק (באנגלית) ברונסקי ביט, באתר ספוטיפיי ברונסקי ביט, באתר Last.fm (באנגלית) ברונסקי ביט, באתר AllMusic (באנגלית) ברונסקי ביט, באתר MusicBrainz (באנגלית) ברונסקי ביט, באתר דיזר ברונסקי ביט, באתר Discogs (באנגלית) ברונסקי ביט, באתר Songkick (באנגלית) ברונסקי ביט, באתר SecondHandSongs ברונסקי ביט, באתר בנדקמפ ברונסקי ביט, באתר MOOMA (בארכיון האינטרנט) ברונסקי ביט, באתר בילבורד (באנגלית) Bronski Beat ב-‏billboard.com (באנגלית) Jimmy Somerville biography
Black or White

"Black or White" (בתרגום לעברית: שחור או לבן) הוא שיר של הזמר והיוצר מייקל ג'קסון. השיר הופץ בהוצאת אפיק ב-11 בנובמבר 1991, כסינגל הראשון מתוך אלבום האולפן השמיני של ג'קסון, Dangerous. Black or White הגיע למקום הראשון במצעד הבילבורד האמריקאי, שהה שם במשך שבעה שבועות, והפך את ג'קסון לאמן הראשון המכניס להיט למקום הראשון בשנות השבעים, השמונים והתשעים. בבריטניה, השיר הפך לסינגל האמריקאי הראשון שמגיע למקום הראשון במצעד מאז 1960. השיר הגיע למקום הראשון במצעדי מדינות רבות. הסינגל הגיע למכירות של מעל מיליון עותקים רק בארצות הברית. הוידאו קליפ נפתח כאשר ילד בן 10 (מקולי קאלקין) רוקד לצלילי מוזיקת רוק בחדרו. הרעש מפריע לאביו שדורש ממנו בזעם להפסיק את המוזיקה וללכת לישון. בתגובה, קאלקין מציב סטים של רמקולים רבי עוצמה בסלון, מאחורי כורסתו של אביו, לובש כפפות עור, מרכיב משקפי שמש ומנגן בעוצמה עם גיטרה חשמלית. הרעש מנפץ את חלונות הבית ושולח את אביו לחצי השני של העולם, שם למעשה מתחיל השיר. האבא נוחת באפריקה, וג'קסון שר "Black or White" מוקף במספר משתנה ומתחלף של תרבויות. בווידאו קליפ, ג'קסון מחקה את ריקודם של מספר תרבויות: מערב אפריקאית, תאילנדית, אינדיאנית, הודית ורוסית. ג'קסון הולך דרך אש ובסוף מופיע בלפיד גדול שמתגלה כפסל החירות. סביבו מופיעים מבנים מפורסמים מכל העולם כמו הספינקס, טאג' מאהל, הפירמידה הגדולה של גיזה, הביג בן, מגדל אייפל, כנסיית וסילי הקדוש, המסגד הכחול, וגשר שער הזהב. בסוף השיר, אנשים שונים, ביניהן טיירה בנקס, רוקדים כאשר פניהם משתנים אחד לשני על ידי טכנולוגיה חדשה דאז, בשם מורפינג (שינוי צורה על ידי מחשב). הקליפ נחשב לאחד מהווידאו קליפים היקרים ביותר בכל הזמנים. מחלוקת התגלעה בארבע הדקות האחרונות של הווידאו קליפ. ג'קסון יוצא מהאולפן כפנתר שחור ואז משתנה לעצמו. הוא מבצע ריקוד הכולל את תפיסת מפשעתו ורכיסת מכנסיו. כמו כן, ג'קסון מבצע ונדליזם כאשר הוא מנפץ חלונות והורס מכונית עם כיתובים גזעניים. הגרסה המלאה הוגבלה לצפייה בשעות הלילה המאוחרות. ג'קסון התנצל מאוחר יותר וטען שסצנת הוונדליזם משקפת את היצר החייתי של הפנתר. מידע על היצירה "Black or White" באתר מיוזיק בריינז גרסאות נוספות ל"Black or White" באתר SecondHandSongs Black or White באתר הבילבורד האמריקאי, ארכיון Black or White במצעד הבריטי, ארכיון מידע על Black or White, באתר המצעד האוסטרי, ארכיון מידע על Black or White, באתר המצעד הנורווגי מידע על Black or White, באתר המצעד של ניו זילנד מידע על Black or White, באתר המצעד הספרדי מידע על Black or White, באתר המצעד הצרפתי, ארכיון מידע על Black or White, באתר המצעד השוודי
מכבי אום אל-פחם

מכבי עירוני אום אל-פחם, (בערבית: مكابي أم الفحم) ידוע גם כצעירי אום אל-פחם (בערבית: شباب أم الفحم) היא קבוצת כדורגל ישראלית מהעיר אום אל-פחם, המתמודדת בליגה א' צפון. הקבוצה הוקמה בשנת 1972 ושיחקה במרבית הזמן בליגות הנמוכות. את הקפיצה הגדולה ביצעה הקבוצה בסיום עונת 2008/2009 כשהעפילה לליגה א' צפון בה שיחקה שנתיים. בסיום עונת 2010/2011, העפילה הקבוצה לראשונה בתולדותיה לליגה הלאומית באותה עונה במועדון שיחק אבי אלפסי שהמשיך לעונה נוספת. בתחילת עונת 2013/2014 הורדה הקבוצה לליגה א' מכיוון שלא הצליחה לגייס סכום כסף על מנת לפתוח את העונה בלאומית. למרות זאת, ב-24 בספטמבר 2013 קבע בית הדין העליון של ההתאחדות לכדורגל כי הקבוצה תישאר בליגה הלאומית ותספוג עונש של הפחתת חמש נקודות. לאורך העונה שיחקה הקבוצה בעיקר עם שחקני נוער, ובסופה ירדה לליגה א' ורשמה את אחת העונות הגרועות לקבוצה בהיסטוריה של הליגה, כאשר סיימה עם 4- נקודות לאחר שהפסידה בכל משחקיה פרט למשחק אחד בו סיימה בתיקו 0–0 מול הפועל ראשון לציון. בסיום עונת 2014/2015 ירדה לליגה ב' לאחר שהפסידה ב-29 משחקים, השיגה תוצאת תיקו אחת ולא ניצחה במשך כל העונה. הקבוצה סיימה עם 0 נקודות לאחר שהופחתה לה נקודה במהלך העונה. באמצע עונת 2016/2017 פסקה ההתאחדות לכדורגל שהקבוצה תורד בסיום העונה לליגה ג', וזאת לפי פסיקת פיפ"א עקב אי תשלום חוב לאחד משחקניה הזרים ששיחק אצלה בתקופה בה שיחקה הקבוצה בליגה הלאומית. בסיום עונת 2018/19 חזרה מכבי אום אל פאחם לליגה ב אחרי שנתיים של היעדרות אחרי ניצחונות במשחקי מבחן על עין סהלה, בית"ר חיפה והפועל דליית אל כרמל. בשנת 2020 המועדון התפרק וקם מחדש בליגה ג' תחת השם "צעירי אום אל-פחם". בסיום העונה הראשונה של המועדון העפיל לליגה ב' ובעונת 2022/2023 העפילה לליגה א'. בספטמבר 2024 נחקרו אנשי הנהלה וכמה משחקני הקבוצה בחשד להטיית משחקים. מכבי אום אל-פחם באתר ההתאחדות לכדורגל בישראל החלטת בית המשפט בעניין הורדת הקבוצה לליגה א' אשר גולדברג, ‏‏אום אל פאחם הורדה לליגה ג'. היו"ר: "נערער", באתר ספורט1, 15 בדצמבר 2016 מכבי אום אל פאחם עלתה לליגה ב מערכת ONE, ‏"עלו בחקירה משחקים נוספים וגורמים נוספים", באתר ONE‏, 25 בספטמבר 2024 ערך זה הוא קצרמר בנושא כדורגל ישראלי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
רומן אופלקה

רומן אופלקה (בפולנית: Roman Opałka; ‏ 27 באוגוסט 1931 – 6 באוגוסט 2011) היה אמן קונספטואלי פולני-צרפתי. אופלקה נולד בצפון צרפת להורים פולניים. בשנת 1946 חזרה משפחתו לפולין, שם למד אופלקה ליתוגרפיה בבית ספר לגרפיקה ואחר כך למד בבית הספר לאמנות ועיצוב בלודז' ובאקדמיה לאמנויות יפות בוורשה. בשנת 1977 עבר אופלקה לגור בצרפת. הוא שימש מרצה בדיסלדורף ובאוסטריה, באקדמיה של זלצבורג. בשנת 1965, בעת שהתגורר בוורשה, גיבש אופלקה רעיון ליצירה חדשה שעוסקת בזמן. הרעיון יהיה ליצירתו המרכזית והיחידה שתלווה אותו למשך כל ימי חייו. היצירה, שנקראה "OPALKA 1965/1–∞", הייתה מורכבת מציור על בד בגודל 196x135 ס"מ, שבו רקע שחור ועליו צייר אופלקה מצד שמאל למעלה בצבע לבן את הסיפרה 1, ואחריה את המספרים העוקבים, 2, 3, 4, 5, 6, וכן הלאה, עד שהמספרים מכסים את שטח הבד כולו. בכל ציור חדש המשיך אופלקה במספר העוקב למספר האחרון שבציור הקודם. במהלך כל השנים כמעט ולא השתנתה צורת הציור של אופלקה והוא השתמש במכחול זהה וצבע זהה. תוך כדי הציור, אופלקה קרא בפולנית ובקול רם את המספר שהוא צייר, והקליט על גבי סרט הקלטה. בשנת 1972 הגיע אופלקה אל המספר מיליון. מאז החליט להוסיף אחוז אחד של צבע לבן לרקע של הציור בכל חודש. המספר האחרון שצייר טרם מותו היה 5,607,249. על עבודתו זכה במספר פרסים בהם פרס בביאנלה לאמנות בסאו פאולו ותואר מפקד במסדר האמנויות והספרות של צרפת. מדיה וקבצים בנושא רומן אופלקה בוויקישיתוף אתר האינטרנט הרשמי של רומן אופלקה הזמן, חומר גלם ביצירה הקונספטואלית, ראובן זהבי
סולטאן (פירושונים)

האם התכוונתם ל... תארים: סולטאן – תואר של שליט מוסלמי סולטאן עות'מאני – שליטה של האימפריה העות'מאנית ולידה סולטאן – תוארה של אמו של הסולטאן המכהן באימפריה העות'מאנית אישים: סולטאן אל-אטרש – מנהיג המרד הדרוזי בשנים 1925-1927 סולטאן, יורש העצר הסעודי – יורש העצר לכס המלכות של ערב הסעודית שלא זכה למלוך דוד סולטן – מזרחן ודיפלומט ישראלי ניב סולטן – שחקנית ישראלית אתרים: דיר אל סולטאן – מתחם על גג קפלת הלנה בכנסיית הקבר בריכת הסולטאן – בריכה עתיקה ואתר מופעים בירושלים סולטאן יעקוב – כפר בלבנון, בקרבתו נערך במהלך מלחמת לבנון הראשונה קרב סולטאן יעקוב רחוב סולטאן סולימאן – רחוב בירושלים הקרוי על שמו של סולימאן המפואר אחר: סולטאן (תרנגול) – גזע של תרנגול הבית הסולטאן (סדרת טלוויזיה) – אופרת סבון טורקית היסטורית סלטון
סולטאן יעקוב

א-סולטאן יעקוב (בערבית: السلطان يعقوب) הוא כפר לבנוני הנמצא במחוז אל-בקאע בנפת מערב הבקאע. הכפר מחולק למעשה לשני כפרים נפרדים: סולטאן יעקוב אל-פוקא (الفوقا – העילית), שנמצא בראש גבעה בולטת ותלולה, וסולטאן יעקוב א-תחתא (التحتا – התחתית), שנמצא בעמק, למרגלות המורדות המערביים של הגבעה. ב-11 ביוני 1982, במהלך מלחמת לבנון הראשונה, התרחש מדרום לכפר קרב סולטאן יעקוב. מדרום לסולטאן יעקוב א-תחתא שוכן הכפר כאמד א-לוז. בכפר, המצוי כ-7 קילומטר ממערב לגבול לבנון-סוריה, קיימים בסיסים של ארגוני טרור פלסטיניים, בהם, החזית העממית לשחרור פלסטין - המפקדה הכללית, ארגונו של אחמד ג'יבריל, המקורב לסוריה והחזית העממית לשחרור פלסטין. במאי 2000, סביב מועד יציאת צה"ל מלבנון, תקף חיל האוויר הישראלי טנקי T-55 של ארגון ג'יבריל באזור סולטאן יעקוב והשמיד 9 טנקים. האזור היה מספר פעמים למוקד מתיחות בין הצבא הלבנוני ובין הארגונים הפלסטיניים על רקע הברחת נשק מסוריה ללבנון. קרב סולטאן יעקוב מדיה וקבצים בנושא סולטאן יעקוב בוויקישיתוף סולטאן יעקוב (באנגלית) Heavily armed pro Syrian Palestinians sneaking illegally to Lebanon, אתר The Intelligence Summit ‏, 26 בספטמבר 2005 דו"ח למועצת הביטחון של האו"ם, 21 ביולי 2006 מטוסי הפנטום תקפו תשעה טנקים אתר חיל האוויר, גיליון 133, 1 ביוני 2000 Paul Todd,Jonathan Bloch, Global intelligence: the world's secret services today,ניו יורק, 2003, עמ' 170 Lebanon Braces, מגזין טיים, 29 באוקטובר 2005 ערך זה הוא קצרמר בנושא יישובים בלבנון. אתם מוזמנים לתרום לוויקיפדיה ולהרחיב אותו.
שחייה באולימפיאדת רומא (1960)

אולימפיאדת רומא (1960) נערכה ברומא, איטליה. תחרויות השחייה נערכו בין ה-26 באוגוסט 1960 ל-3 בספטמבר 1960. 15 משחים נערכו במשחקים אלו (7 לנשים ו-8 לגברים), בהשתתפות 380 משתתפים (144 נשים ו-236 גברים) מ-45 מדינות. נוספו שני משחי שליחים לנשים ולגברים, 4x100 מטר מעורב. נבחרת ארצות הברית (ארצות הברית) בשחייה לנשים, זכתה ב-5 מדליות זהב מתוך 7 מדליות אפשריות. כריס וון סלטצה (ארצות הברית ארצות הברית) זכתה ב-4 מדליות, מהן 3 מדליות זהב ומדליית כסף אחת, דון פרייזר (אוסטרליה אוסטרליה) זכתה ב-3 מדליות, מהן מדליית זהב אחת במשחה היוקרתי ביותר ל-100 מטר חופשי בפעם השנייה ברציפות ובשתי מדליות כסף, לין בורק (ארצות הברית ארצות הברית) וקרולין שולר (ארצות הברית ארצות הברית) זכו כל אחת בשתי מדליות זהב, אחת במשחה שליחות ואחת במשחה אישי. נבחרות השחייה לגברים של ארצות הברית (ארצות הברית) ואוסטרליה (אוסטרליה) זכו כל אחת ב-4 מדליות זהב וב-9 מדליות בסך הכל. מוריי רוז (אוסטרליה אוסטרליה) זכה ב-3 מדליות, אחת מכל סוג וג'ון קונרדס (אוסטרליה אוסטרליה) זכה ב-3 מדליות, מדליית זהב אחת ושתי מדליות ארד. מייק טרוי (ארצות הברית ארצות הברית) וג'ף פארל (ארצות הברית ארצות הברית) זכו כל אחד בשתי מדליות זהב. האחים קונרדס, אילזה וג'ון קונרדס (אוסטרליה אוסטרליה), זכו ב-4 מדליות ביחד, 1 זהב, 1 כסף ו-1 ארד. בסך הכל נקבעו 5 שיאי עולם חדשים במשחי הגמר, מהם 2 לנשים ו-3 לגברים. מדיה וקבצים בנושא שחייה באולימפיאדת רומא בוויקישיתוף שחייה באולימפיאדת רומא (1960), באתר סימוכין ספורט אולימפי
סלה (נהר)

סֶלֶה (באיטלקית: Sele) הוא נהר הזורם בדרום-מערב איטליה. הנהר זורם דרך מחוז קמפניה, בנפת סלרנו ונפת אבלינו. השפך שלו הוא במפרץ סלרנו בים הטירני. שמו הקודם של נהר סלה הוא סילרוס. הגלדיאטור ספרטקוס נהרג בקרב סילרוס. מדיה וקבצים בנושא סלה בוויקישיתוף
ליגת העל הקרואטית בכדורסל

ליגת הכדורסל הקרואטית (בקרואטית: A-1 League), היא ליגת הכדורסל הבכירה בקרואטיה. הליגה נוסדה בשנת 1991 לאחר שהליגה היוגוסלבית פוצלה לכל מדינה בנפרד. הליגה משחקת תחת חוקי הכדורסל של פיב"א. בשלב הראשון, הליגה מורכבת מעשר קבוצות שמשחקות בשני סיבובים של בית/חוץ. 4 הקבוצות המסיימות ראשונות מצטרפות לפלייאוף עליון ו-6 המסיימות במקומות האחרונים, משחקות בפלייאוף תחתון. בפלייאוף מצטרפות 4 המסיימות ראשונות בטבלה, ל-4 הקבוצות הבכירות במדינה (המשתתפות במקביל במפעלים אירופאים) ויוצרות ליגה מצומצמת הנקראת פלייאוף עליון בה הן משחקות שני סיבובים בשיטת בית/חוץ. 4 הקבוצות המסיימות ראשונות, עולות לסדרות חצי גמר וגמר פלייאוף של הטוב משלושה משחקים כאשר בסופן מוכתרת האלופה. האחרונה בפלייאוף התחתון יורדת לליגה המשנה (ליגה A-2). האלופה וסגניתה משחקות במפעל היורוליג או היורוקאפ, לפי הסכמים או תוצאות המוקדמות. כמו כן, קבוצות הליגה זכאיות להשתתף במפעל הליגה האדריאטית והליגה הבלקנית לפי בחירה והסכמים. 1992: ציבונה זאגרב 1993: ציבונה זאגרב 1994: ציבונה זאגרב 1995: ציבונה זאגרב 1996: ציבונה זאגרב 1997: ציבונה זאגרב 1998: ציבונה זאגרב 1999: ציבונה זאגרב 2000: ציבונה זאגרב 2001: ציבונה זאגרב 2002: ציבונה זאגרב 2003: ק.ק ספליט 2004: ציבונה זאגרב 2005: ק.ק. זאדאר 2006: ציבונה זאגרב 2007: ציבונה זאגרב 2008: ק.ק. זאדאר 2009: ציבונה זאגרב 2010: ציבונה זאגרב 2011: ק.ק. זאגרב 2012: ציבונה זאגרב 2013: ציבונה זאגרב 2014: צדביטה זאגרב 2015: צדביטה זאגרב 2016: צדביטה זאגרב 2017: צדביטה זאגרב 2018: צדביטה זאגרב 2019: ציבונה זאגרב 2020 לא התקיימה ערב מגפת הקורונה 2021: מועדון הכדורסל זאדאר 2022: ציבונה זאגרב 2023: מועדון הכדורסל זאדאר 2024: מועדון הכדורסל זאדאר הליגה היוגוסלבית בכדורסל אתר האינטרנט הרשמי של ליגת העל הקרואטית בכדורסל (בקרואטית)
שמואל לוי

שמואל לוי (אופל) (14 במרץ 1884, סופיה – יולי 1966, ירושלים) היה צייר ישראלי, יליד בולגריה. בעבודותיו בולטת הנטייה לתיאורי דמויות אוריינטליסטיות, בייחוד של יהודים תימנים. לוי נולד בסופיה שבבולגריה לאברהם ונעמה. לאחר סיום לימודיו בגימנסיה החל בלימודי אמנות באקדמיה לאמנות של סופיה (אנ'). עם ייסוד "בצלאל" בשנת 1906 עלה לוי לארץ ישראל והצטרף כתלמיד בכיר לבית הספר בהזמנתו של בוריס שץ. השם "אופל" הוסף על ידו כמעין שם עט, אולם לוי בחר לנטוש אותו בשלב מסוים. תערוכה באימפריה הרוסית זכתה, על פי עדותו, בהצלחה כלכלית שאפשרה את לימודיו באקדמיה ז'וליאן שבפריז, החל משנת 1913. בתקופת שהותו בצרפת השתתף בתערוכת ה"אורינטליזם" הצרפתיים. לאחר שובו לארץ ישראל, בראשית מלחמת העולם הראשונה, היה לוי פעיל במסגרת האמנות המקומית. בשנת 1920 היה לוי ממקימי "אגודת אמנים עברית". ב-18 באפריל 1927 נפתחה תערוכה מעבודותיו בבית יוסף אליהו שלוש, ששכן בשדרות רוטשילד 9 פינת רח' הרצל בתל אביב. ב-1931 הציג תערוכה ב"Galerie Sélection" בצרפת. בשנת 1960 נערכה רטרוספקטיבה מיצירותיו במוזיאון תל אביב לאמנות ובבית האמנים בירושלים. עבודותיו נמצאות באוספים שונים, ביניהם אוסף מוזיאון לוקסמבורג בפריז. נפטר ב-1966. נקבר בהר המנוחות. מדיה וקבצים בנושא שמואל לוי בוויקישיתוף דוד תדהר (עורך), "שמואל לוי", באנציקלופדיה לחלוצי הישוב ובוניו, כרך ד (1950), עמ' 1718 שמואל לוי, באתר מרכז המידע לאמנות ישראלית, מוזיאון ישראל "שיחות שבת" מאת שמואל לוי אופל, באתר בית המכירות תירוש הצייר שמואל לוי - למנוחות, דבר, 10 ביולי 1966 יהודה בורלא, לזכר נעדרים: שמואל לוי (אופל), דבר, טור 1, 25 בספטמבר 1967 אהרן שי, הצייר שמואל לוי ודיוקנה של אִמא, באתר הארץ, 27 באפריל 2020 ראו: שמואל לוי, תערוכה רטרוספרטיבית, 1920-1960, בית האמנים בירושלים, טבת-שבט תשכ"א, דצמבר 1960-ינואר 1961, ללא מספרי עמודים. ראו מכתב של לוי אל גלריה לאמנות "אלכסנדר" מתאריך 30.8.1962. ארכיון גלריה דבל, מרכז מידע לאמנות ישראלית, מוזיאון ישראל, ירושלים. 18 באפריל 1927 - 15 במאי 1927, מסדר התערוכה: י. פיגין. ראו הזמנה/קטלוג לתערוכה ארכיון גלריה דבל, מרכז מידע לאמנות ישראלית, מוזיאון ישראל, ירושלים.
קפוסלה

קַפוסֶלֶה (באיטלקית: Caposele) היא עיירת קומונה במחוז קמפניה, בנפת אבלינו שבאיטליה. העיירה ניזוקה קשות ברעידת האדמה שמוקדה היה באירפיניה בשנת 1980. בקפוסלה קבור הקדוש הנוצרי ג'ראד מאיילה. מדיה וקבצים בנושא קפוסלה בוויקישיתוף אתר האינטרנט הרשמי של קפוסלה ערך זה הוא קצרמר בנושא יישובים ובנושא איטליה. אתם מוזמנים לתרום לוויקיפדיה ולהרחיב אותו.
אדנה קיפלגט

אדנה נג'רינגווני קיפלגט (באנגלית: Edna Ngeringwony Kiplagat; נולדה ב-15 בנובמבר 1979) היא אתלטית קנייתית. היא פעמיים ברציפות אלופת העולם בריצת מרתון (טגו 2011 ומוסקבה 2013). קיפלגט מתאמנת בהדרכתו של דיטר הוגן. באליפות העולם באתלטיקה לנוער שנערכה בשנת 1996 זכתה קיפלגט במדליית כסף בריצת 3,000 מטר. שנתיים לאחר מכן, היא זכתה באליפות העולם באתלטיקה לנוער שנערכה בשנת 1998 במדליית ארד בריצת 3000 מטר. בתחרות שנערכה בריצ'מונד, וירג'יניה בשנת 2003 זכתה קיפלגט במדליית זהב בריצת 10,000 מטר בתוצאה של 32:28 דקות, המנצח לגברים היה גילברט קוך, בעלה לעתיד. באליפות העולם לריצות שדה שנערכה באפריל 2006 סיימה קיפלגט במקום 13. בתחרות בניירובי שנערכה ביולי אותה שנה היא קבעה בריצת 5000 מטר שיא אישי של 15:57.3 דקות. בתחרות שנערכה בסן חוזה, קליפורניה באוקטובר אותה שנה היא קבעה בחצי מרתון תוצאה של 1:09:32 שעות. בתחרות שנערכה בניירובי ביוני 2007 קבעה קיפלגט בריצת 10,000 מטר תוצאה של 33:27.0 דקות. ב-18 במרץ 2010 זכתה קיפלגט בריצת מרתון לוס אנג'לס בתוצאה של 2:25:38 שעות, הייתה זו ריצת המרתון השנייה בקריירה שלה. ב-7 בנובמבר אותה שנה, היא זכתה גם בריצת מרתון ניו יורק בתוצאה של 2:28:20 שעות. ב-20 במרץ 2011 זכתה קיפלגט במדליית כסף בריצת חצי מרתון ניו יורק בשיא אישי של 1:09:00 שעות, אחרי המנצחת בת ארצה קרולין רוטיץ' (1:08:52 שעות). ב-17 באפריל אותה שנה היא זכתה במדליית ארד בריצת מרתון לונדון בשיא אישי של 2:20:46 שעות, אחרי בת ארצה מרי קייטני (2:19:19 שעות) וליליה שובוחובה מרוסיה (2:20:15 שעות). באליפות העולם באתלטיקה שנערכה בטגו, קוריאה הדרומית באוגוסט 2011 זכתה קיפלגט במדליית זהב בריצת מרתון בתוצאה של 2:28:43 שעות, לפני פריסקה ג'פטו (2:29:00 שעות) ושרון צ'רופ (2:29:14 שעות). היה זה ניצחון משולש של קנייה. במרתון לונדון שנערך ב-22 באפריל בשנת 2012 זכתה קיפלגט במדליית כסף בשיא אישי חדש של 2:19:50 שעות, אחרי מרי קייטני (2:18:37 שעות) ולפני פריסקה ג'פטו (2:20:14 שעות), שתיהן מקניה. באולימפיאדת לונדון (2012) היא סיימה רק במקום 20 בתוצאה של 2:27:52 שעות. באליפות העולם שנערכה במוסקבה שברוסיה בשנת 2013 זכתה קיפלגט במדליית זהב בריצת מרצון בתוצאה של 2:25:44 שעות, לפני ולריה סטרנאו מאיטליה (2:25:58 שעות) וקאיוקו פוקושי מיפן (2:27:45 שעות) ובכך הגנה על תוארה. קיפלגט נשואה לאתלט גילברט קוך. מדיה וקבצים בנושא אדנה קיפלגט בוויקישיתוף אדנה קיפלגט, באתר הוועד האולימפי הבין-לאומי אדנה קיפלגט, באתר olympedia.org אדנה קיפלגט, באתר התאחדות האתלטיקה הבין-לאומית אדנה קיפלגט, באתר Track and Field (נשים)
ניו ג'ק סווינג

ניו ג'ק סווינג או סווינגביט הוא ז'אנר מיזוג שהפיץ טדי ריילי והפך למאוד פופולרי בשנות השמונים המאוחרות עד לאמצע שנות התשעים. השפעתו, ביחד עם ההיפ הופ, חילחלה לתרבות הפופ והפכה לצליל המוחלט של סצנת המועדונים השחורה שהומצאה בניו יורק. הסגנון, משלב את המקצב, דגימות וטכניקות הפקה של היפ הופ ודאנס-פופ ביחד עם הקול העכשווי העירוני של הרית'ם אנד בלוז. הקול של הג'ק סווינג החדש בא מתוך מקצב נענוע של ההיפ הופ שנוצר על ידי מכונת תופים ודגימות חומרה, שהיו פופולריים במהלך תור הזהב של ההיפ הופ, עם שירת רית'ם אנד בלוז בסגנון עכשווי. את המונח ניו ג'ק סווינג טבע הסופר ויוצר הסרטים בארי מייקל קופר בכתבת שער שהתפרסמה ב"וויליג' וויס". אמנים רבים הושפעו מסגנון הג'ק סווינג החדש דוגמת בובי בראון וניו קידס און דה בלוק. אלבום הג'ק סווינג החדש המצליח ביותר הוא Dangerous של הזמר מייקל ג'קסון אשר נמכר בלמעלה מ-32 מיליון עותקים. שירים רבים עם אלמנטים של ניו ג'ק סווינג ורית'ם אנד בלוז הגיעו לעשרת הגדולים של מצעד הרית'ם אנד בלוז של הבילבורד האמריקאי או לעשרת הגדולים של מצעד US top 100 במהלך סוף שנות השמונים ותחילת שנות התשעים. בין השירים הבולטים ניתן למצוא את "Don't Be Cruel" של בובי בראון, "It's Just the Way That You Love Me" של פאולה עבדול, "Miss You Much" ו-"Love Will Never Do Without You" של ג'נט ג'קסון, "Remember The Time" של מייקל ג'קסון, "Word Is Out" של קיילי מינוג, "Erotica" ו-"Fever" של מדונה. מוזיקאים אפרו-אמריקנים, דף שער בספרייה הלאומית New jack swing - Britannica Online Encyclopedia ""Teddy Riley's New Jack Swing (Harlem Gangsters Raise a Genius)"". "Michael Jackson's Life & Legacy: The Eccentric King Of Pop (1986-1999)". MTV. 2010-07-06. נבדק ב-2011-01-21. Music - The Sound - Kylie: Revisited #4: 'Let's Get To It' - Digital Spy